AdBluen käsittelyssä kannattaa olla huolellinen. Nyrkkisääntö on, että dieselpolttoainetta ja AdBlueta ei koskaan tankata samasta täyttöaukosta. AdBlueta ei lisätä dieselsäiliöön eikä dieseliä AdBlue-säiliöön. Ajoneuvon ohjekirjasta kannattaa varmistaa oman ajoneuvon AdBlue-täyttöaukon sijainti. Roiskunut AdBlue voi syövyttää ajoneuvon maalipintaa ja muita materiaaleja. Ympäristöön roiskunut liuos tulee puhdistaa huolellisesti ja viipymättä, vaatteille ja kengille riittää normaali vesipesu ja puhdistus.